Oficiālais Vēstnesis L 039 , 09/02/2002 Lpp. 0044 - 0070



Eiropas Savienības Satelītcentra Civildienesta noteikumi [1] IEPRIEKŠĒJAS PIEZĪMES 1.pants I SADAĻA – VISPĀRĪGI NOTEIKUMI Vadība Apliecinājums Uzvedība Finansiāla atbildība Aizsardzība II SADAĻA – PERSONĀLA LOCEKĻU STATUSS I NODAĻA – VISPĀRĪGI NOTEIKUMI Privilēģijas un imunitāte Palīdzība un kompensācijas Īpašumtiesības Ārējās darbības Kandidēšana uz valsts vai politisko amatu II NODAĻA – PIEŅEMŠANA DARBĀ UN LĪGUMI 4. pants – Pieņemšana darbā 5. pants – Personāla locekļu vecuma ierobežojums 6. pants - Medicīniskās apskates Sākotnējie līgumi Pārbaudes laiks Līgumu izbeigšana Kompensācija par darbavietas zaudējumu Līguma izbeigšana ar saīsinātu paziņošanas termiņu III NODAĻA – ALGAS UN PABALSTI 8. pants - Vispārīgi noteikumi 9. pants - Pamatalga 10. pants - Ekspatriācijas pabalsts Apgādnieka pabalsts Bērnu un citu apgādājamo pabalsts Izglītības pabalsts Bērnu invalīdu un citu apgādājamo pabalsts Īres maksas pabalsts Transporta pabalsts 12. pants – Pabalsts par papildu pienākumiem 13. pants - Iekārtošanās pabalsts Iekšējais nodoklis Iemaksas pensiju shēmā Iemaksas papildapdrošināšanas shēmā 15. pants – Algas avansi un atlīdzība IV NODAĻA – CEĻA IZDEVUMI 16. pants – Iekārtošanās un aizbraukšana 17. pants - Pārcelšanās izdevumi 18. pants – Komandējumi V NODAĻA – IEKŠĒJĀ ORGANIZĀCIJA 19. pants - Darba laiks 20. pants - Valsts svētki 21. pants - Atvaļinājums 22. pants – Atvaļinājums mītnes zemē 22.a pants - Īpašs atvaļinājums VI NODAĻA – NOVĒRTĒJUMI UN PROFESIONĀLĀ IZAUGSME 23. pants - Vispārīgi noteikumi 24. pants - Procedūra 25. pants - Rīcība uz novērtējumu pamata VII NODAĻA – DISCIPLINĀRIE PASĀKUMI 26. pants. Definīcijas 27. pants - Kaitējuma atlīdzība 28. pants – Paziņošana par sūdzībām 29. pants – Disciplinārā padome VIII NODAĻA – APELĀCIJAS UN APELĀCIJAS PADOME 30. pants - Apelācijas IX NODAĻA – PENSIJU PROGRAMMA 31. pants – Atlaišanas pabalsts 32. pants - Izdienas pensija 33. pants - Invaliditātes pensija 34. pants - Apgādnieka zaudējuma pensija 35. pants – Bāreņu vai apgādājamo pensija 36. pants - Pagaidu pensijas III SADAĻA – PAGAIDU DARBINIEKIEM PIEMĒROJAMIE NOTEIKUMI 37. pants - Normatīvo aktu noteikumi 38. pants - Līgumi 39. pants - Atalgojums 40. pants - Īpaši noteikumi IV SADAĻA – EKSPERTIEM UN PIEAICINĀTIEM EKSPERTIEM PIEMĒROJAMIE NOTEIKUMI 41. pants –Normatīvo aktu un finansiālie noteikumi 42. pants - Personāla locekļu pārstāvība I PIELIKUMS II PIELIKUMS III PIELIKUMS IV PIELIKUMS V PIELIKUMS VI PIELIKUMS VII PIELIKUMS VIII PIELIKUMS IX PIELIKUMS X PIELIKUMS IEPRIEKŠĒJAS PIEZĪMES Eiropas Savienības Satelītcentra Civildienesta noteikumi ir izstrādāti vienlaicīgi ar Drošības pētniecības institūta noteikumiem, kas izskaidro ievērojamo līdzību starp šiem diviem tekstiem. Tomēr, jāuzsver, ka dēļ Centra konkrētām īpašām funkcijām pastāv arī atšķirības. Centrs ir pārvaldības iestāde, kas izskaidro to, kāpēc izņēmuma gadījumos personāla locekļiem jāuzņemas augstāka līmeņa atbildība, nekā tā, ko paredz viņu amats, vai kāpēc viņiem jāstrādā ārpus parastā darba laika. Centra īpašā atrašanās vieta, uzņēmēja valsts militārā aviobāzē, ir otrs faktors, kas attaisno dažas atšķirības, jo īpaši attiecībā uz drošību un transportu. PREAMBULA Satelītcentrs ir Eiropas Savienības aģentūra, kas ir saistīta ar Koordinētām organizācijām. 1. pants Šie noteikumi nosaka Eiropas Savienības Satelītcentra statusu, tiesības, pienākumus un atbildību, še turpmāk "Centrs". Centra personāls sastāv no fiziskām personām, kuras ir noslēgušas personāla locekļu vai pagaidu darbinieku līgumus. Īpašie noteikumi, kas minēti IV sadaļā, attiecas uz apmaksātiem ekspertiem un praktikantiem. Centra direktors ar padomes piekrišanu ir pilnvarots izdarīt šajos noteikumos tādus grozījumus, kādi izrādās vajadzīgi. Šie noteikumi attiecas uz visiem personāla locekļiem, ja vien padome attiecībā uz personālu bez pakāpes nav pieņēmusi pretējus lēmumus. I SADAĻA VISPĀRĪGI NOTEIKUMI 2. pants Noteikumi, ko piemēro visiem personāla locekļiem 1. Vadība 2. Apliecinājums Stājoties darbā Eiropas Savienības Satelītcentrā visi personāla locekļi paraksta šādu apliecinājumu: "Es svinīgi solos lojāli, diskrēti un apzinīgi pildīt pienākumus, kas man uzticēti kā Eiropas Savienības Satelītcentra personāla loceklim, un pildīt šos pienākumus, ņemot vērā tikai Centra intereses. Es turpmāk apņemos nelūgt un nepieņemt norādī jumus attiecībā uz manu pienākumu izpildi no jebkādas valdības vai jebkādas citas iestādes, izņemot Centru." 3. Uzvedība 4. Finansiāla atbildība 5. Drošība a) Visiem personāla locekļiem, tai skaitā pieaicinātiem ekspertiem un pieaicinātiem ekspertiem no trešajām valstīm, jābūt drošības pielaidei, kas pienākumu veikšanas laikā nodrošinātu piekļuvi slepeniem dokumentiem. Centra atbildīgā persona drošības jautājumos vērsīsies pie kompetentām iestādēm ar pieprasījumu pēc šādas pielaides. Līdz oficiālās pielaides saņemšanai, direktors var piešķirt pagaidu pielaidi. b) Personāla locekļi nekavējoties informē atbildīgo par drošību, ja ir aizdomas par slepeno dokumentu pazaudēšanu vai slepeno ziņu izpaušanu. II SADAĻA PERSONĀLA LOCEKĻU STATUSS I NODAĻA VISPĀRĪGI NOTEIKUMI 3. pants Vispārīgi noteikumi, ko piemēro personāla locekļiem Personāla locekļi ir fiziskas personas, kurām ir līgumi, kā noteikts II nodaļā, un kuri ieņem štata vienību, kas uzskaitīta personāla sarakstā, kas katru gadu tiek pievienots Centra budžetam. 1. Privilēģijas un imunitāte 2. Palīdzība un kompensācijas Centrs sniedz palīdzību tiem Centra personāla locekļiem, pret kuriem dēļ viņu pašreizējā amata vai pienākumiem Centrā un nevis dēļ viņu pašu vainas, ir vērsti draudi, apvainojumi, apmelošana vai uzbrukums. Kompensāciju par nodarīto materiālo zaudējumu var piešķirt ar noteikumu, ka: - personāla locekļi nav tīšām vai nolaidības dēļ radījuši attiecīgo kaitējumu, - nav saņēmuši atlīdzību, - personāla locekļi vēršas pie Centra ar jebkādām pretenzijām, kas viņiem ir pret trešo personu, jo īpaši pret apdrošināšanas sabiedrībām. 3. Īpašumtiesības 4. Ārējās darbības Attiecībā uz ārējām organizācijām un personām, personāla locekļi saņem direktora iepriekšēju piekrišanu, ja viņi vēlas: - izdarīt publisku paziņojumu, jo īpaši jebkādai sabiedriskai informācijas iestādei par Centra darbībām, - lasīt lekcijas vai iesaistīties mācību procesā, kas ir tieši saistīts ar viņu darbu Centrā, - pieņemt honorārus vai atlīdzību par iepriekšminētām darbībām, - saņemt ordeņus un apbalvojumus, vai materiālas priekšrocības, kas ar tiem saistītas. 5. Kandidēšana uz valsts vai politisko amatu a) Personāla locekļi, kas personisku iemeslu dēļ vēlas kandidēt uz valsts vai politisku amatu, paziņo direktoram par savu nodomu. b) Visiem personāla locekļiem, kas kandidē uz valsts vai politisku amatu, tiek piešķirts atvaļinājums bez darba samaksas saglabāšanas no dienas, kad viņi paziņo par savas pirmsvēlēšanu kampaņas sākšanos. c) Ja personāla loceklis tiek ievēlēts, viņš pieprasa līguma izbeigšanu. Šāda izbeigšana nedod tiesības saņemt kompensāciju par zaudētu darbavietu. d) Ja viņš nepieņem valsts vai politisko amatu, personāla loceklis ir tiesīgs atsākt darbu savā amatā ar tādu pašu algu un darba stāžu, kāds viņam bija pirms atvaļinājuma bez darba samaksas saglabāšanas. e) Atvaļinājuma bez darba samaksas saglabāšanas laiks netiek ieskaitīts darba stāžā vai tiesībās uz pensiju. Atvaļinājuma bez darba samaksas saglabāšanas laikā personāla locekli var aizstāt pagaidu darbinieks. II NODAĻA PIEŅEMŠANA DARBĀ UN LĪGUMI 4. pants Pieņemšana darbā 1. Direktors izsaka darba piedāvājumus, bet ne attiecībā uz direktora amatu. Par vakanču publicēšanu atbild Centrs. 2. Kandidātus, kas jaunāki par 18 un vecāki par 60 gadiem, parasti neuzskata par piemērotiem šiem amatiem. 3. Kandidāti, kas ir darbinieku asinsradinieki vai laulātie, netiks izraudzīti amatam. Direktors var pieļaut izņēmumus, ar nosacījumu, ka attiecīgās personas nestrādā padotā statusā. 4. Personāla locekļu pieņemšana darbā ir atļauta tikai Eiropas Savienības dalībvalstu pilsoņiem. 5. Personāla locekļi tiek pieņemti darbā amata pakāpes zemākā līmenī, kuram viņi ir atlasīti. Tomēr, direktors var piešķirt augstāku līmeni, ja tam ir pamatojums. 6. Direktors nosaka, kuros amatos kandidātus pieņem, balstoties uz eksāmenu un konkursu rezultātiem, un nosaka pārbaudījumus, kādi kandidātiem uz noteiktiem amatiem ir jāiztur. Direktors no Centra personāla izvēlas eksaminācijas un atlases komisijas, viņš tajās var iekļaut neatkarīgo eksaminētāju. 7. Kandidātu, kas ir uzaicināti ierasties Centrā uz interviju vai eksāmenu, ceļa un uzturēšanās izdevumus sedz, balstoties uz tādiem pašiem nosacījumiem, kā personāla locekļiem, ja viņi dodas komandējumā Sk. VII pielikumu [2]. 5. pants Personāla locekļu vecuma ierobežojums Vecuma ierobežojums personāla loceklim tiek noteikts tā mēneša beigās, kad personāla loceklis sasniedz 65 gadu vecumu. Direktors var atļaut pagarināt šo vecumu ne vairāk kā vēl par 12 mēnešiem. 6. pants Medicīniskās apskates 1. Personāla locekļu pieņemšanai darbā ir nepieciešama ārsta izziņa, kuru apstiprina Centrs, apliecinot, ka kandidāts ir fiziski vesels, lai strādātu Centrā un veiktu savus amata pienākumus, kā arī, ka viņam nav invaliditātes vai slimības, kas rada apdraudējumu pārējiem personāla locekļiem. 2. Personāla locekļiem katru gadu jāiziet medicīniskā apskate. 3. Ārsts, ko apstiprinājis Centrs, sniedz speciālistu konsultācijas direktoram par jebkura personāla locekļa nepiemērotību turpmāk ieņemt savu amatu. 4. Ja ikgadējās vai citas veselības pārbaudes rezultāti liecina, ka personāla loceklis nav spējīgs ilgāk veikt savus pienākumus, viņa līgumu lauž trīs mēnešu laikā, un tiek sasaukta medicīniskā komisija, lai noteiktu viņa tiesības uz invaliditātes pensiju. 7. pants Līgumi un to ilgums 1. Sākotnējie līgumi 2. Pārbaudes laiks 3. Līgumu izbeigšana Situācijās, kas minētas I pielikumā, pēc Centra vai paša personāla locekļa iniciatīvas, personāla loceklis var izbeigt vai neatjaunot līgumus: a) pēc Centra iniciatīvas, i) par to paziņojot sešus mēnešus iepriekš: - ja personāla locekļa ieņemtā štata vienība tiek likvidēta, - ja mainās ar amatu saistīto funkciju raksturs, - ja personāla loceklis ir profesionāli nepiemērots, kas pienācīgi fiksēts divos gada novērtējumos pēc kārtas, vai - ja personāla loceklis dienesta laikā kļuvis fiziski darbnespējīgs. ii) paziņojot, ilgākais, vienu mēnesi iepriekš, pēc jebkādām disciplinārām procedūrām, kas noteikušas personāla locekļa pārkāpumu vai atbildību, kā noteikts VII nodaļā. b) personāla loceklis pēc paša iniciatīvas, paziņojot trīs mēnešus iepriekš, personisku iemeslu dēļ, kas nav jāmin. 4. Kompensācija par darbavietas zaudējumu Ja Centrs izbeidz vai neatjauno līgumu citu, nevis disciplināru iemeslu dēļ, personāla locekļiem pienākas: 1. personāla locekļiem ar darba stāžu vairāk kā 10 gadi, atliktu pensiju tiesību nokārtošanu, kā arī kompensācija par zaudētu darbavietu saskaņā ar I pielikumā izklāstītiem nosacījumiem; 2. personāla locekļiem ar mazāk kā 10 gadu darba stāžu, aizejot pensijā izmaksāt atlaišanas pabalstu, kā arī kompensāciju par zaudētu darbavietu tiem personāla locekļiem, kuru līgums ir izbeigts priekšlaicīgi saskaņā ar I pielikumā izklāstītajiem nosacījumiem; 3. personāla locekļiem, kuru līgumi ir izbeigti fiziskas darbnespējas dēļ, un kuru pastāvīgo invaliditāti ir noteikusi ad hoc medicīniskā komisija, un invaliditāte ir piešķirta saskaņā ar pensiju programmas normatīvos izklāstītiem nosacījumiem. 5. Līguma izbeigšana ar saīsinātu paziņošanas termiņu III NODAĻA ALGAS UN PABALSTI 8. pants Vispārīgi noteikumi Darba samaksa, ko maksā Centra personāla locekļiem, ietver pamatalgu, ekspatriācijas pabalstu, ģimenes un sociālos pabalstus. Šo samaksu samazina saskaņā ar iemaksām un atskaitījumiem saistībā ar iekšējo nodokli, pensiju shēmu un sociālo apdrošināšanas maksājumiem. Summu, kas pienākas personāla locekļiem, ieskaita viņu norēķinu kontos katra mēneša pēdējā darba nedēļā. Izmaiņas personāla locekļa personiskajos apstākļos, kas var radīt finansiālās sekas ir jāņem vērā, izmaksājot darba samaksu par mēnesi, kura laikā tiek paziņots par izmaiņām Centra administratīvai nodaļai; izmaiņas jau izmaksātajā darba samaksā netiek veiktas. Personāla loceklis Centram atmaksā visus pārmaksājumus. 9. pants Pamatalga Tīrā darba alga ir summa, kas norādīta normās, ko padome katru gadu apstiprina atbilstoši personāla locekļa pakāpei un līmenim. Bruto alga atbilst neto pamatalgai kurai ir pieskaitīts iekšējais nodoklis, ko maksā personāla loceklis. 10. pants Ekspatriācijas pabalsts Šo pabalstu izmaksā A, L un B pakāpes personāla locekļiem, kas savas pirmās iecelšanas laikā, nebija tās valsts pilsoņi, kuras teritorijā ir viņu pastāvīga pienākuma veikšanas vieta, un kas nav pastāvīgi dzīvojuši šīs valsts teritorijā trīs gadus. Šo pabalstu pārtrauc maksāt, ja personāla loceklis tiek pārcelts uz valsti, kuras pilsonis viņš ir. Pabalsta apjomu aprēķina saskaņā ar II pielikumu. Ja personāla locekli pieņem darbā Centrā uzreiz pēc tam, kad viņš strādājis valstī, kur viņš pildījis pienākumus citā starptautiskā organizācijā vai iestādē, dienesta laiku pie iepriekšējā darba devēja ņem vērā, aprēķinot tiesības uz pabalstu un tā apjomu. 11. pants Ģimenes un sociālie pabalsti Šos pabalstus katru mēnesi pieskaita pamatalgai. 1. Apgādnieka pabalsts Šis pabalsts: a) tiek izmaksāts personāla loceklim, kas ir precējies, atraitnis, šķīries, juridiski šķirti dzīvojošs vai neprecējies, un kam ir vismaz viens apgādājamais šo noteikumu III pielikuma nozīmē; b) ir vienāds ar 6 % no neto pamatalgas; c) ja precētam personālam loceklim nav apgādājamo un viņa laulātajam ir algots darbs, izmaksājamā pabalsta apjoms ir starpība starp B3 pakāpes 1 līmeņa neto pamatalgu, kam pieskaitīts pabalsts, ko personāla loceklim teorētiski tiesības saņemt, un laulātā nopelnīto ienākumu. Ja pēdējā summa ir vienāda vai lielāka par pirmo, pabalstu nemaksā. d) netiek izmaksāts personāla loceklim, kura laulātais ir starptautiskas organizācijas loceklis un viņam ir lielāka pamatalga nekā personāla loceklim. 2. Bērnu un citu apgādājamo pabalsts Šis pabalsts: a) tiek izmaksāts personāla locekļiem, kas galvenokārt un pastāvīgi uztur juridiski atzītu bērnu vai citu savas ģimenes locekli atbilstīgi likumiskiem un juridiskiem pienākumiem, vai uztur bērnu, kas ir zaudējis abus vecākus, un par kuru viņi ir uzņēmušies atbildību; b) ir noteikta summa par katru apgādājamo, kas katru gadu norādīta Padomes apstiprinātā tabulā; c) ja abi laulātie strādā starptautiskās organizācijās, tas tiek izmaksāts tam, kurš saņem apgādnieka pabalstu un līdzvērtīgu pabalstu. 3. Izglītības pabalsts 4. Bērnu invalīdu un citu apgādājamo pabalsts a) Pabalstu par bērniem invalīdiem un apgādājamiem invalīdiem maksā personāla locekļiem, kas ir galvenokārt un nepārtraukti atbildīgi par viņu aprūpi. Bērnam vai apgādājamam jāatbilst kritērijiem un nosacījumiem, kas izklāstīti III pielikumā. b) Sīkāka informācija par pabalstu piešķiršanu un izmaksāšanu ir sniegta IV pielikumā. 5. Īres maksas pabalsts a) šo pabalstu izmaksā tiem B, C, A1, A2, L1 un L2 pakāpes personāla locekļiem katru mēnesi, kas ir īrnieki vai apakšīrnieki, un kas maksā īri - neietverot maksu par tiem pakalpojumiem, ko uzskata par saistošiem īrnieka mītnes valstī - kas pārsniedz viņu atalgojuma noteikto īpatsvaru; b) pabalsta aprēķināšanas metode ir izklāstīta V pielikumā; c) personāla locekļi, kas saņem īres pabalstu, tūlīt informē Administrācijas un personāla vadītāju par jebkādām apstākļu izmaiņām, kuras var ietekmēt viņu tiesības uz pabalstu; d) pabalstu neizmaksā tiem personāla locekļiem: - kas saņem līdzīgu valsts pabalstu no tās valsts, kuras pilsoņi viņi ir; - ja viņu laulātais saņem līdzīgu pabalstu no citas starptautiskas organizācijas. 6. Transporta pabalsts 12. pants Piemaksa par papildu pienākumiem a) Direktors piešķir piemaksu par papildus pienākumiem tiem personāla locekļiem, kuriem dienesta interesēs pieprasa uz laiku uzņemties augstākas pakāpes personāla locekļa pienākumus. Pabalstu izmaksā, pamatojoties uz samaksu, par diviem papildus līmeņiem darbinieku pakāpē, un tas nestājas spēkā, kamēr direktors nav apstiprinājis darbinieku papildus pienākumus, un personāla loceklis ir pabeidzis darbu augstākas pakāpes amatā vienu mēnesi. Pabalstu maksā no faktiskās dienas, kad darbs ir uzsākts. b) Direktors var piešķirt pabalstu par papildus pienākumu veikšanu noteiktiem amatiem katrā atsevišķā gadījumā, ja personāla loceklim ir jāuzņemas atbildība par tādas pašas pakāpes darbinieku komandas vadīšanu, kāda ir viņam. Katra kalendārā gada sākumā direktors nosaka šāda pabalsta maksimālo lielumu. 13. pants Iekārtošanās pabalsts 1. Iekārtošanās pabalstu izmaksā tiem personāla locekļiem, kuru dzīvesvieta bija vairāk kā 100 km attālumā no viņu bāzes, laikā kad viņi pieņēma darbu Centrā. 2. Pabalsta lielums ir 30 dienu pamatalgas apmērā. 3. Iekārtošanās pabalstu personāla loceklim izmaksā avansā tad, kad viņš uzsāk darbu Centrā. 4. Personāla locekļiem tiek pieprasīts atmaksāt pusi no iekārtošanās pabalsta, ja viņi labprātīgi atstāj savu amatu, pirms ir pagājuši divi gadi. 5. Direktors var pieļaut izņēmumu attiecībā uz noteikumiem, kas nosaka atmaksu, ja to stingra piemērošana var radīt īpašas grūtības. 14. pants Atskaitījumi 1. Iekšējais nodoklis 2. Iemaksas pensiju shēma 3. Iemaksas papildapdrošināšanas shēmā 15. pants Algas avansi un atlīdzība 1. Ja vien direktors nenolemj savādāk, Personāla un Administrācija daļas vadītājs, atkarībā no pieejamiem kases līdzekļiem, atļauj bezprocentu avansus tiem personāla locekļiem, kas var pamatot šo vajadzību. 2. Šī avansa summa nepārsniedz trīs mēnešu neto pamatalgas apjomu. 3. Šādus avansus atmaksā no darbinieku atalgojuma ikmēneša atskaitījumiem. Atmaksāšana jāveic desmit mēnešu laikā, no tā mēneša beigām, kad tika piešķirts avanss. IV NODAĻA CEĻA IZDEVUMI 16. pants Iekārtošanās un aizbraukšana 1. Personāla locekļi ir tiesīgi saņemt ceļa izdevumu atlīdzinājumu par braucienu no viņu iepriekšējās pienākumu veikšanas vietas līdz Centram, kas radušies gan pašam personāla locekļiem, gan ģimenes locekļiem, kas dzīvo ar viņiem. 2. Personāla locekļiem ir tādas pašas tiesības, kad viņi atstāj dienestu centrā un atgriežas valstī, kurā viņi strādāja pirms darba Centrā. 3. Atlīdzināšanu veic saskaņā ar šo noteikumu VI pielikuma I iedaļā izklāstītiem noteikumiem. 17. pants Pārcelšanās izdevumi 1. Personāla locekļi ir tiesīgi saņemt atlīdzinājumu par izdevumiem, kas saistīti ar viņu pārcelšanos no viņu iepriekšējās darba vietas uz Centru. Personāla locekļiem ir tādas pašas tiesības, kad viņi atstāj dienestu centrā un atgriežas valstī, kurā viņi strādāja pirms darba Centrā. 2. Atlīdzinājumā tiek iekļautas izmaksas par personāla locekļa to personisko mantu pārvešanu, izņemot automobiļus, kuģus un citus mehāniskos transporta līdzekļus, kuru svars un tilpums nepārsniedz to, kas norādīts VI pielikumā. Atlīdzināšanu veic tieši Centrs, kad tiek uzrādīts rēķins no pārvadājumu uzņēmuma. 18. pants Komandējumi Centra personāla locekļi ir tiesīgi saņemt to izdevumu atlīdzinājumu, kas radušies saistībā ar komandējumiem dienesta pienākumu veikšanai saskaņā ar direktora norīkojumu [5]. Atlīdzināšana attiecas uz atbilstīgiem komandējuma izdevumiem, kuriem pieskaita uzturēšanās izmaksas un blakus izmaksas vietās, uz kurām tiek sūtīti personāla locekļi. Atlīdzināšanas nosacījumi, likmes un citi dati ir izklāstīti VII pielikumā. V NODAĻA IEKŠĒJĀ ORGANIZĀCIJA 19. pants Darba laiks a) Normālas darba stundas personāla locekļiem ir 40 stundas nedēļā, kas jāizpilda saskaņā ar vispārīgu grafiku, ko nosaka direktors. b) Par elastīgu darba laiku var vienoties ar direktoru atbilstoši personāla locekļu personīgiem apstākļiem vai īpašiem viņu darba ierobežojumiem. c) Virsstundu darba laiks. Par virsstundu darba laiku, ko personāla locekļi strādā ārpus parastām darba stundām, kas norādītas a) apakšpunktā, viņi ir tiesīgi saņemt brīvdienu vai virsstundu darba samaksu. Tomēr, par virsstundu darbu uzskata tikai to virsstundu darbu, ko veic iepriekš vienojoties ar attiecīgās struktūrvienības/nodaļas vadītāju. Tiek pieliktas visas iespējamās pūles, lai samazinātu virsstundas līdz minimumam. Virsstundu darbs attiecīgajam personālam dod tiesības: i) uz brīvdienām par virsstundu darbu; vai ii) ja šādas brīvdienas nevar nodrošināt dienesta prasību dēļ, tad tiek aprēķināta virsstundu darba samaksa, pēc likmes 133 % no pamatalgas. d) Darbs naktīs Darba stundas no 20.30 līdz 7.00 tiek apmaksātas pēc nakts darba likmes; tomēr, ja šādas stundas strādā bez pārtraukuma, un tās seko darbam pa dienu, tas netiek uzskatīts par darbu naktī, ja vien šīs stundas neietilpst iepriekš minētajā laika posmā par vairāk nekā 11/2 stundām. Nakts darba stundas, kuras nepārsniedz a) apakšpunktā noteiktās stundas, dod tiesības uz papildus samaksu, kas ir 50 % no pamatalgas. Naktī veikto virsstundu darbu apmaksā pēc likmes 150 % no virsstundu apmaksas darba dienā. e) Ja to pieprasa ārkārtēji apstākļi, par ko tiek lemts pēc direktora ieskatiem, dažiem personāla locekļiem var pieprasīt strādāt nedēļas nogalē. Šādos gadījumos nostrādātās stundas dod tiesības uz līdzvērtīgām brīvdienām, vienojoties ar Administrācijas un personāla un vadītāju. f) A4, L4 un augstākas pakāpes personāla locekļiem, kas strādā virsstundu darba laiku vai strādā naktīs, nav tiesības uz atlīdzinājumu vai samaksu. 20. pants Valsts svētki Direktors, pamatojoties uz valsts svētku dienu sarakstu, kas publicēts Boletin Oficial del Estado (BOE), sastāda valsts svētku dienu sarakstu. Šīs svētku dienas neatskaita no personāla locekļu gadskārtējā atvaļinājuma. Ja kāda no šīm dienām iekrīt sestdienā vai svētdienā, direktors tās vietā var noteikt citu dienu. 21. pants Atvaļinājums 1. Ikgadējais apmaksātais atvaļinājums a) Tiesības uz atvaļinājumu Personāla locekļi ir tiesīgi saņemt apmaksātu gadskārtējo atvaļinājumu, kas ir 2,5 darba dienas par katru pilnu nostrādātu mēnesi. Šīs tiesības attiecas uz katru kalendāro gadu. Tie personāla locekļi, kas ir pieņemti darbā laikā no 1. aprīļa līdz 30. jūlijam, ir tiesīgi saņemt papildus 15 dienu atvaļinājumu no viņiem pienākošā atvaļinājuma, ja atvaļinājumu vēlas izmantot pēc 30. jūlija. Ja 31. decembrī personāla loceklim viņa darba dēļ ir neizmantots viņam pienākošais atvaļinājums, direktors vai viņa delegāts var atļaut pārnest visu vai daļu no neizmantotā atvaļinājuma uz nākošo gadu. Atvaļinājumu, kas ir pārnests, bet nav izmantots līdz 31. martam, dzēš. b) Administratīvā procedūra Personāla locekļiem, kas vēlas izmantot atvaļinājumu, kas viņam pienākas kā tas ir noteikts a) apakšpunktā, jāsaņem iepriekšēja atļauja no direktora. Uzskaites dati par paņemtiem atvaļinājumiem glabājas Centra administratīvā nodaļā. Procedūra kā rīkoties ir izklāstīta iekšējos pārvaldes aktos, kurus paraksta direktors. c) Ja personāla locekļiem izbeidzot dienesta attiecības ir neizmantots atvaļinājums Ja personāla locekļiem, izbeidzot dienesta attiecības, ir neizmantots atvaļinājums, tad dienesta attiecības pārtraucot, neizmantoto atvaļinājumu dzēš. Tomēr, ja direktors rakstiski apliecina, ka darba vajadzību dēļ personāla loceklim nebija iespējams izmantot visu atvaļinājumu, personāla loceklim ir tiesības uz samaksu, kas ir viena trīsdesmitā daļa no viņa neto pamatalgas par katru atvaļinājuma dienu, kas šādā veidā ir uzkrāta. 2. Neapmaksāts atvaļinājums 3. Slimības atvaļinājums, dzemdību atvaļinājums un citi īpašie atvaļinājumi 22. pants Atvaļinājums mītnes zemē a) Personāla locekļi, kuri ir tiesīgi saņemt ekspatriācijas pabalstu var doties uz savu mītnes valsti, izņemot tos personāla locekļus, kas pēc iecelšanas amatā paturēja tikai tās valsts pilsonību, kurā viņi strādā. 1. Atvaļinājums mītnes zemē sastāda astoņas darba dienas ik pēc diviem gadiem, pieskaitot ceļošanas laiku, kuru aprēķina, ņemot vērā ceļošanu ar visātrāko transporta līdzekli. 2. Atvaļinājums mītnes zemē var izmantot sešus mēnešus pirms tā laikposma beigām, uz kuru tas attiecas. Ja to neizmanto sešu mēnešu laikā pēc tā laikposma beigām, uz kuru tas attiecas, tad tas tiek atcelts attiecībā uz šo divu gadu laikposmu. Diena, kad faktiski tiek izmantots atvaļinājums mītnes zemē, jebkurā divu gadu laikposmā, neietekmē dienu, kad tiks ņemts nākošais atvaļinājums mītnes zemē. 3. Ja abi laulātie strādā Centrā, un ja abiem ir tiesības uz atvaļinājumu mītnes zemē, tas tiek piešķirts saskaņā ar šādiem nosacījumiem: i) ja abiem laulātiem viņu mītnes zeme ir tā pati valsts, tad katram laulātam ir tiesības uz atvaļinājumu mītnes zemē ik pēc diviem gadiem; ii) ja laulāto mītnes zemes ir divās dažādas valstis, abiem laulātiem ir tiesības uz atvaļinājumu mītnes zemē viņa vai viņas attiecīgajā valstī ik pēc diviem gadiem; iii) pāra apgādājamie bērni un, vajadzības gadījumā, persona, kas pavada šos bērnus ir tiesīga saņemt atvaļinājumu mītnes zemē tikai vienu reizi ik pēc diviem gadiem; ja vecāku mītnes zemes ir divās dažādas valstis, tad viņi var saņemt atvaļinājumu mītnes zemē jebkurā no šīm valstīm. b) Personāla locekļi, kas saņem atvaļinājumu mītnes zemē ir tiesīgi, saskaņā ar 18. pantā noteiktām procedūrām, saņemt ceļa izdevumu kompensāciju braucienam turp un atpakaļ par sevi, saviem bērniem, un, ja viņi saņem apgādnieka pabalstu, arī par saviem laulātiem, bet viņi nav tiesīgi saņemt dienas naudu par ceļošanas laiku. c) Personāla locekļiem, kas neizmanto atvaļinājumu mītnes zemē, nav tiesības saņemt kompensāciju. d) Atvaļinājums mītnes zemē tiek piešķirts saskaņā ar šādiem nosacījumiem: i) attiecīgai personai rakstiski jāapņemas pavadīt atvaļinājumu valstī, kas ir viņa oficiālās mājas; ii) attiecīgai personai rakstiski jāapņemas, ka viņa neatkāpsies no amata Centrā sešus mēnešus pēc tā laika perioda beigām, uz kuru attiecas tiesības uz atvaļinājumu mītnes zemē (neatkarīgi no datuma, kad šo atvaļinājumu faktiski izmanto); iii) struktūrvienības/nodaļas vadītājam jāapliecina, ka viņš pieprasīs, lai personāla loceklis veic darbu ii) apakšpunktā minētajā laikposmā. Ja neievēro i) punktu, tad attiecīgajam personāla loceklim ir jāatmaksā Satelītcentram visi maksājumi, kas saņemti sakarā ar atvaļinājumu mītnes zemē, un personāla locekļa neizmantotais atvaļinājums var tikt samazināts par tik dienām cik dienas tika piešķirtas atvaļinājumam mītnes zemē. Direktors var nolemt atkāpties no ii) un iii) punktā minētajiem noteikumiem, ja viņš uzskata, ka stingra šo noteikumu ievērošana var pakļaut attiecīgo personāla locekļu netaisnīgai rīcībai vai īpašām grūtībām. 22.a pants Īpašs atvaļinājums a) Personāla locekļi, kurus atkārtoti uz apmācību laiku iesauc bruņotajos spēkos, ir tiesīgi saņemt īpaši apmaksātu atvaļinājumu ne vairāk kā divas nedēļas gadā vai četras nedēļas ik pēc diviem gadiem. Iesaukšanas laiku, kas pagarināts ārpus norādītā laika, ietur no personāla locekļa gadskārtējā atvaļinājuma. b) ja personāla locekļi saņem finansiālu kompensāciju no tās valsts iestādes, kas viņus atkārtoti iesauc, šādas kompensācijas summu atskaita no viņu algas. VI NODAĻA NOVĒRTĒJUMI UN PROFESIONĀLĀ IZAUGSME 23. pants Vispārīgi noteikumi 1. Visu personāla locekļu, izņemot direktora, darbu novērtē reizi gadā, vēlākais līdz 15. decembrim. Novērtējums sniedz komentārus par personāla locekļu kompetenci un dod iespēju apsveikt personāla locekļus vai gluži otrādi, brīdina viņus par trūkumiem, ar mērķi uzlabot viņu darbu. 2. Novērtēšanas kritēriji ir šādi: a) čaklums un precizitāte; b) darba izpildes kvalitāte un ātrums; c) iniciatīva; d) pieklājība un savstarpējās attiecības. Visu novērtējumu apkopo gada pārskata formā personāla locekļa personas lietā. 24. pants Procedūra 1. Direktors izraugās personāla locekļus, kas atbildīgi par to darbinieku novērtēšanu, kas viņiem ir pilnībā vai daļēji pakļauti. 2. Kad ir visi novērtējumi sagatavoti, direktors sasauc Izaugsmes padomi, kuras priekšsēdētājs viņš ir, kurā ietilpst visi personāla locekļi, kuri ir uzrakstījuši vienu vai vairākus novērtējumus. Administratīvās un personāla daļas vadītājs apmeklē visas Izaugsmes padomes sanāksmes, un viņam ir balsstiesības attiecībā uz saviem padotajiem un konsultatīvi pienākumi attiecībā uz citiem. 3. Pamatojoties uz Administratīvās personāla un daļas vadītāja padomu, direktors veic katra personāla locekļa galīgo novērtējumu un raksta novērtējumus, kurus paraksta visi Izaugsmes padomes locekļi. 4. Direktors vai viņa delegāts, vajadzības gadījumā, personīgi intervē katru personāla locekli, parasti Izaugsmes padomes sesijas laikā. Viņam dara zināmu viņa ikgadējo novērtējumu, un viņš paraksta novērtējuma veidlapu, tādējādi apliecinot, ka par to ir informēts. 5. Ikgadējais novērtējums ir iekšējas lietošanas administratīvs pasākums, par ko nevar iesniegt apelāciju ārējā instancē. 25. pants Rīcība uz novērtējumu pamata 1. Īpaši labs novērtējums var, izņēmuma gadījumā, būt pamats paaugstināšanai augstākā līmenī vai pat pakāpē, ar nosacījumu, ka budžeta postenis atļauj šādu paaugstināšanu vai naudas prēmijas piešķiršanu. Katra kalendārā gada sākumā direktors nosaka maksimālo prēmiju apmēru, kuras var tikt piešķirtas. 2. Divi secīgi negatīvi novērtējumi var būt pamats personāla locekļa palikšanai pašreizējā līmenī vēl turpmāko gadu. 3. Divi vai vairāk negatīvi novērtējumi var būt iemesls līguma neatjaunošanai. VII NODAĻA DISCIPLINĀRIE PASĀKUMI 26. pants Definīcijas 1. Gadījumos, kad personāla loceklis vai bijušais personāla loceklis tīši vai aiz neuzmanības nav pildījis savus pienākumus atbilstīgi Civildienesta noteikumiem, viņu var saukt pie vienkāršas, finansiālas vai disciplināras ar tiesību aktiem noteiktas atbildības, neatkarīgi no atlīdzības, ko viņam pieprasa veikt saskaņā ar šo noteikumu 2. panta 4. punktu un 27. pantu. a) Vienkārši disciplinārsodi ir: - mutisks brīdinājums, - rakstisks brīdinājums. b) Finansiāls disciplinārsods ir: - ieturēšana no ikgadējā algas pielikuma. c) Normatīvajos aktos noteiktie pasākumi ir: - pagaidu atstādināšana no pienākumiem, kas ir saistīts ar atalgojuma pilnīgu vai daļēju ieturēšanu, - atstādināšana no amata, tai skaitā līguma izbeigšana un papildus tai pilnīga vai daļēja darbavietas zaudējuma atlīdzinājuma atņemšana un, iespējams, pensiju shēmā paredzēto pabalstu samazināšana vai pagaidu apturēšana. Direktors lemj par disciplinārsodiem. Izņemot gadījumus, kas tiek sasaukta Disciplinārā padome Šajā gadījumā direktors pats lemj par disciplinārsodiem., Administrācijas un personāla vadītājs direktora vārdā var lemt par vienkāršiem disciplinārsodiem. [6] 2. Ja pret personāla locekli ir ierosināta disciplinārlieta par smagu pārkāpumu, un direktors uzskata, ka prima facie tā ir labi pamatota, un personāla loceklim turpinot pildīt pienākumus izmeklēšanas laikā, Centram radīsies traucējumi, līdz izmeklēšanas rezultātu saņemšanai attiecīgo personāla locekli var nekavējoties atstādināt no pienākumu pildīšanas, ar darba samaksas saglabāšanu vai bez tās, par ko lemj ir direktors. 27. pants Kaitējuma atlīdzība Personāla locekļiem var pieprasīt pilnībā vai daļēji atlīdzināt jebkādus zaudējumus, kas nodarīti Centram, un kuri radušies dēļ viņu nolaidības vai tīšas darbības. Ja personāla loceklis ir atstājis Centru, šo atlīdzību var iegūt, ieturot procentus no pensiju shēmā paredzētiem pabalstiem, līdz 70 % no pensijas. 28. pants Paziņošana par sūdzībām Ja tiek ierosināts kādam personāla loceklim piemērot disciplinārsodu saskaņā ar 26. pantu, viņam par to paziņo rakstiski 2 pilnu diennakšu laikā kopš direktoram vai Administrācijas un personāla vadītājam iesniegts pieprasījums saukt personāla locekli pie disciplināras atbildības. Šim paziņojumam pievieno dokumentus, kas attiecas uz sūdzības pamatojumu, kā arī visus par viņu rakstītos ziņojumus. 29. pants Disciplinārā padome Piecu dienu laikā pēc paziņošanas dienas saskaņā ar 26. pantu personāla loceklis var rakstiski pieprasīt viņa/viņas lietas izskatīšanu Disciplinārajā padomē, ko Direktors sasauc piecu dienu laikā. Disciplinārā padome sēde notiek nākamajā nedēļā pēc dienas, kad paziņots par sanāksmes sasaukšanu. Disciplinārās padomes sastāvs un procedūras ir norādītas IX pielikumā. Disciplinārās padomes atzinums nav direktoram saistošs. VIII NODAĻA APELĀCIJAS UN APELĀCIJU PADOME 30. pants Apelācijas Strādājošie un bijušie personāla locekļi, viņu mantinieki un tiesībpārņēmēji var iesniegt apelāciju par direktora lēmumiem. Šādas apelācijas vai procedūras, kas radušās to rezultātā, neatliek to lēmumu izpildi, kuri tiek pārsūdzēti. 1. Apelācijas administratīvā kārtā 2. Starpniecība 3. Apelācijas Apelāciju padomē 4. Apelāciju padomes lēmumi a) Padome var atcelt vai apstiprināt lēmumu, par kuru iesniegta sūdzība. b) Padome var arī likt Centram kompensēt visus personāla loceklim nodarītos materiālos zaudējumus, sākot ar dienu, kad atceltais lēmums stājās spēkā. c) Tā var arī noteikt, ka Centram Padomes noteiktā apjomā jāatlīdzina prasības iesniedzēja pamatotos izdevumus, kā arī uzklausīto liecinieku transporta un uzturēšanās izdevumus. Šos izdevumus aprēķina, pamatojoties uz šo noteikumu 18. pantu un VII pielikumu. IX NODAĻA PENSIJU PROGRAMMA Visi attiecīgie noteikumi un nosacījumi ir ietverti Centra Pensiju programmas noteikumos, saskaņā ar Koordinēto organizāciju pensiju programmu. Pensiju programmas noteikumi ir Centra Civildienesta noteikumu neatņemama sastāvdaļa. Turpmāk minētajos 31. līdz 36. pantos apkopoti tikai svarīgākie Pensiju programmas noteikumi, un prevalējošs ir to pilns teksts. 31. pants Atlaišanas pabalsts 1. Personāla loceklim, kas aiziet no Centra, pirms nostrādājis 10 gadus [7], ir tiesības saņemt atlaišanas pabalstu (kā paredzēts Pensiju programmas noteikumos). 2. Pabalstu veido divas daļas: - summa, kas vienāda ar pusotru pēdējā mēneša pamatalgu, kura reizināta ar dienesta gadu (vai gadu daļu) skaitu, - kopējā summa, kas atskaitīta no mēnešalgas pensijas iemaksām, kam pieskaitīti saliktie procenti 4 % gadā. 32. pants Izdienas pensija 1. Personāla loceklis, kura faktiskais darba stāžs ir 10 vai vairāk gadi, kas nostrādāti dienestā Centrā [8], ir tiesīgs saņemt izdienas pensiju. Pēc desmit gadu darba stāža personāla locekļi ir tiesīgi izmantot savas tiesības un saņemt tūlītēju vai atliktu pensiju jebkurā laikā. 2. Pensijas apjoms ir proporcionāla dienesta gadu skaitam. Katru mēnesi personāla locekļiem to izmaksā kā mūža renti. 3. Ja personāla locekļu darba stāžs ir vismaz 10 gadi tad, sasniedzot 65 gadu vecumu, viņi automātiski saņem pensiju, izņemot jebkādu ārkārtas lēmumu, ko pieņēmis direktors. 33. pants Invaliditātes pensija 1. Saskaņā ar šo noteikumu 6. panta 4. punktu personāla loceklim, kas atzīts par tādu, kuram ir nepārejoša invaliditāte, kas pilnībā liedz viņam pildīt ar darbu saistītos pienākumus, ir tiesības uz invaliditātes pensiju. 2. Invaliditātes pensijas apjoms ir vienāds ar izdienas pensiju, kuru darbinieks būtu bijis tiesīgs saņemt šajos noteikumos noteiktajā vecumā, ja viņš līdz šim vecumam turpinātu strādāt, un nav vajadzīgs vismaz 10 gadu dienests saskaņā ar 32. panta 1. punktu. Personāla locekļiem to izmaksā katru mēnesi kā mūža renti, sākot no pirmā mēneša pēc dienas, kad invaliditāte ir oficiāli atzīta. 34. pants Apgādnieka zaudējuma pensija 1. Ja personāla loceklis, kas joprojām ieņem šo amatu vai ir tiesīgs saņemt invaliditātes, tūlītēju vai atliktu izdienas pensiju, nomirst, pārdzīvojušais laulātais ir tiesīgs saņemt apgādnieka zaudējuma pensiju. 2. Katru mēnesi šo pensiju izmaksā apgādnieku zaudējušai atraitnei vai atraitnim kā mūža renti, un to sāk maksāt nākošajā mēnesī pēc dienas, kad strādājošais personāla loceklis ir miris [9]. 3. Tiesības uz apgādnieka zaudējuma pensiju izbeidzas tā mēneša beigās, kurā iestājas pārdzīvojušā nāve, vai kurā pārdzīvojušais vairs neatbilst nosacījumiem par tiesībām uz pensiju. 35. pants Bāreņu vai apgādājamo pensija 1. Ja personāla loceklis, kas joprojām strādā, vai ir tiesīgs saņemt invaliditātes, tūlītēju vai atliktu izdienas pensiju nomirst, tad saskaņā ar Pensiju programmas noteikumiem viņa bērni vai citi apgādājamie ir tiesīgi saņemt pensiju. 2. "Bērni un citi apgādājamie" nozīmē personas, kas atbilst nosacījumiem, kas norādīti Civildienesta noteikumu IV pielikumā. Bērniem, kad dzimuši ne vairāk kā 300 dienas pēc personāla locekļa nāves, arī ir tiesības uz pensiju. 3. Tiesības uz pensiju pārstāj būt spēkā tā mēneša beigās, kad bērns vai cits apgādājamais, kam ir tiesības saņemt pensiju, vairs neatbilst nosacījumiem par tiesībām saņemt pensiju. 36. pants Pagaidu pensijas 1. Ja dienestā esošs vai bijušais personāla loceklis, kas saņem izdienas vai invaliditātes pensiju, ir bijis pazudis vairāk kā gadu, apstākļos, kuri liecina par nāvi, laulātam vai personām, kuras atzītas par apgādājamām, vajadzības gadījumā, var uz laiku piešķirt apgādnieka zaudējuma pensiju vai bāreņa pensiju. 2. Ja par atraitni kļuvušais laulātais, kas saņem apgādnieka zaudējuma pensiju, ir pazudis ilgāk kā vienu gadu, attiecībā uz viņa apgādājamiem piemēro šī panta 1. punkta noteikumus. 3. Pagaidu pensijas, kas paredzētas 1. un 2. punktā, pārveido pastāvīgās pensijās, ja personāla locekļa vai laulātā nāve ir oficiāli apliecināta vai arī, ja šī persona izsludināta par pazudušu ar galīgu tiesas spriedumu. III SADAĻA PAGAIDU DARBINIEKIEM PIEMĒROJAMIE NOTEIKUMI 37. pants Normatīvo aktu noteikumiPagaidu darbinieki ir palīgdarbinieki, ko parasti pieņem darbā uz īsu laika posmu. Viņiem nav starptautiskā personāla statusa, un viņi ir pilnībā pakļauti uzņēmējas valsts un valsts, kuras pilsoņi viņi ir, normatīvajiem aktiem. 1. Pagaidu darbinieki ir darbinieki, kas neieņem Centra darbinieku sarakstā noteiktās štata vienības. 2. Šie algotie darbinieki ir pakļauti I sadaļas noteikumiem un šādiem II sadaļas noteikumiem: - I nodaļa: (palīdzība un kompensācijas), 3. panta 2. punkts, (ārējās darbības) 4. punkts, (kandidēšana uz valsts vai politisko amatu) 5. punkts. - II nodaļa: (personāla locekļu vecuma ierobežojums) 5. pants un (medicīniskās apskates) 6. pants. - III nodaļa: (algas avansi) 15. pants - IV nodaļa: (pārcelšanās izdevumi) 17. pants un (komandējumi) 18. pants - V nodaļa (darba laiks) 19. pants un (valsts svētku dienas) 20. pants - VII nodaļa (kaitējuma atlīdzība) 27. pants - VIII nodaļa (apelācijas) – saskaņā ar 40. panta 3. punktu. 38. pants Līgumi Pagaidu darbiniekus pieņem darbā uz laiku no 1 līdz 6 mēnešiem. Līgumi ir atjaunojami saskaņā ar tādiem pašiem nosacījumiem. Centrs un pagaidu darbinieks var izbeigt līgumus, par to paziņojot 10 pilnas dienas iepriekš. 39. pants Atalgojums 1. Pagaidu darbinieka atalgojumu nosaka līgumā; to veido neto mēnešalga bez jebkādām papildu piemaksām, lai kāds būtu attiecīgās personas ģimenes vai sociālais stāvoklis. 2. Pagaidu darbinieki negūst labumu no pensiju shēmas, attiecībā uz to netiek veikti atskaitījumi. 4. Katra gada sākumā Padome paaugstina pagaidu darbinieku atalgojumu tādā pašā procentuālā apjomā kā personāla locekļiem. 40. pants Īpaši noteikumi 1. Iekārtošanās un aizbraukšanas izdevumi 2. Atvaļinājums 3. Domstarpības IV SADAĻA EKSPERTIEM UN PIEAICINĀTIEM EKSPERTIEM PIEMĒROJAMIE NOTEIKUMI 41. pants Normatīvo aktu un finansiālie noteikumi 1. Ekspertiem un pieaicinātiem ekspertiem Centrā ir viesa statuss. Uz viņiem attiecas šo noteikumu I sadaļas noteikumi, un viņi ar tiem iepazīstas, kad uzsāk darbu. 2. Viņu kopējo atalgojumu nosaka, kad viņi sākt veikt savu darbu Centrā; to maksā pēc kārtas pa daļām, kā to nosaka direktors, atbilstoši viņu veiktā darba vai darba, ko viņi ir uzņēmušies veikt, rezultātiem. 3. Ieceltiem ekspertiem ir tiesības saņemt atlīdzību par ceļa izdevumiem, kas viņiem radušies, tikai ierodoties Centrā un atstājot to. Izņēmuma kārtā, un ja to nolemj direktors šo atlīdzību var maksāt praktikantam. 4. Pieaicinātiem ekspertiem no trešām valstīm Centrā ir viesa statuss. Uz viņiem attiecas šo noteikumu I sadaļas noteikumi, viņi ar tiem iepazīstas, kad uzsāk darbu, neierobežojot Padomes Vienotās rīcības pielikuma noteikumus, par Eiropas Savienības Satelītcentra izveidi. 42. pants Personāla locekļu pārstāvība a) Personāla locekļu pilnsapulcē, kas notiek katru gadu saskaņā ar direktora apstiprinātu procedūru, ievēl Personāla komiteju, kas darbojas kā personāla izpildinstitūcija. b) Personāla komiteja: 1. aizstāv Satelītcentra visa personāla profesionālās intereses; 2. izsaka priekšlikumus, lai uzlabotu personāla labsajūtu; 3. izsaka priekšlikumus par personāla sociālām, kultūras un sporta aktivitātēm. 4. pārstāv visus personāla locekļus vis-à-vis citu starptautisko organizāciju personāla asociācijām. [1] Pieņēmusi Padome 2001. gada 21. decembrī, izmantojot rakstisko procedūru, ievērojot Padomes 2001. gada 20. jūlija Vienotās rīcības Nr. 555/KĀDP 9. panta 3. punktu (OV L 200, 25.7.2001., 5. lpp.). [2] Skratit VII pielikumu. [3] Nosacijumus, kas reglamentē tiesibas uz atlídzíbu par zaudēto darbavietu un tās aprēķināšanu, skatít I pielikumā. [4] T.i. izņemot pirmsskolas izglítíbas iestādi vai lídzvērtígu. [5] Šāda atlīdzība atspoguļo faktiskos izdevumus, un to nevajadzētu uzskatīt par papildu atlīdzību. [6] Šajā gadíjumā par disciplinārsodu lemj direktors pats. [7] Gadus, kas iepriekš nostrādāti citā Koordinētā organizācijā, ņem vērā, aprēķinot šo pabalstu, ja personāla loceklis nav saņēmis šo pabalstu iepriekšējā amatā. [8] Aprēķinot šo pabalstu, ņem vērā iepriekšējos darba gadus, kas nostrādāti citā Koordinētā organizācijā, ar nosacījumu, ka personāla loceklis ir sācis strādāt Centrā ne vēlāk kā sešus mēnešus pēc tam, kad viņš atstāja amatu citā organizācijā. [9] Vai sākot ar dienu, kad tika pārtraukta algas izmaksa mirušajam personāla loceklim. -------------------------------------------------- I PIELIKUMS KOMPENSĀCIJA PAR ZAUDĒTU DARBAVIETU Norādes: a) Civildienestu noteikumu 7. pants. b) 1972. gada augusta Valsts budžeta ekspertu koordinēšanas komitejas 78. ziņojuma V pielikums. 1. Apstākļi, kādos piešķir kompensāciju Kompensāciju par zaudētu darbavietu [1] var piešķirt personāla loceklim, kura līgums ir beidzies sakarā ar vienu no šiem iemesliem: a) štata vienības samazināšana; b) pārmaiņas darba raksturā vai līmenī, kā dēļ personāla loceklim vairs nav nepieciešamās kvalifikācijas; c) tās dalībvalsts atkāpšanās no Padomes, kuras pilsonis ir personāla loceklis; d) Centra mītnes pārcelšana vairāk nekā 100 kilometru attālumā no vietas, kurā personāla loceklis tika pieņemts darbā, un personāla locekļa atteikšanās tikt pārceltam, jo tāda iespēja netika paredzēta viņa līgumā; e) drošības pielaides atņemšana [2] personāla loceklim citu, nevis disciplināru iemeslu dēļ. Kompensāciju nemaksā, ja: f) personāla loceklis ieguvis citu tādas pašas pakāpes posteni Centrā; g) personāla loceklis ieguvis jaunu amatu citā starptautiskā organizācijā tai pašā apvidū; h) personāla loceklis kā dalībvalsts valsts darbinieks ir ieguvis jaunu darba vietu un saņem atalgojumu viņa valsts administrācijā 30 dienu laikā pēc līguma izbeigšanas ar Centru; i) personāla locekļa līgums izbeigts disciplināras procedūras rezultātā. 2. Kompensācijas izmaksa personāla locekļiem, kas nostrādājuši Centrā mazāk nekā 10 gadus [3] Ja viņu pašreizējais līgums nav beidzies, šiem personāla locekļiem ir tiesības uz kompensāciju 50 % apmērā no mēneša neto samaksas, kas reizināts ar mēnešu skaitu [4], kas atlicis līdz viņu līguma termiņa beigām, un nepārsniedz 5 mēnešu samaksu. Neto samaksa nozīmē pamatalgu un visas papildu piemaksas un atlīdzības, ko maksā katru mēnesi. 3. Kompensācijas izmaksa personāla locekļiem, kasnostrādājuši Centrā vairāk kā 10 gadus Vai 10 gados uzkrāts nepārtraukts dienests Centrā un citā starptautiskā organizācijā [5] Šiem personāla locekļiem ir tiesības uz kompensāciju 100 % apjomā no viņu mēneša neto samaksas par katru Centrā nostrādāto gadu, nepārsniedzot 24 mēnešus. Kompensācijas apjoms neatbilst mēnešu skaitam [6], kas pārsniedz laika posmu, kurā personāla loceklim būtu jāstrādā pirms šo Civildienesta noteikumu 5. pantā noteikto vecuma ierobežojumu sasniegšanas. [1] Atšķirībā no atlaišanas pabalsta, kas nosaka tikai pensijas tiesības. [2] Tikai tādos gadījumos, ja ieņemtais amats prasa šādu atņemšanu. [3] Vai 10 gados uzkrāts nepārtraukts dienests Centrā un citā starptautiskā organizācijā. [4] Vai mēneša daļu skaitu, kas izteiktas trīsdesmitdaļās. [5] Vai 10 gados uzkrāts nepārtraukts dienests Centrā un citā starptautiskā organizācijā. [6] Vai mēneša daļu skaitu, kas izteiktas trīsdesmitdaļās. -------------------------------------------------- II PIELIKUMS EKSPATRIĀCIJAS PABALSTS 1. Personāla locekļi ir tiesīgi saņemt ekspatriācijas pabalstu saskaņā ar Civildienesta noteikumu 10. pantu. Pabalsta summa ir: a) personāla locekļiem, kas ir tiesīgi saņemt apgādnieka pabalstu: - 18 % no standartalgas pirmos desmit darba gadus, - 17 % no standartalgas vienpadsmitajā darba gadā, - 16 % no standartalgas divpadsmitajā darba gadā, - 15 % no standartalgas četrpadsmitajā darba gadā; b) personāla locekļiem, kas nav tiesīgi saņemt apgādnieka pabalstu: - 14 % no standartalgas pirmos desmit darba gadus, - 13 % no standartalgas vienpadsmitajā darba gadā, - 12 % no standartalgas divpadsmitajā darba gadā, - 11 % no standartalgas četrpadsmitajā darba gadā. 2. Standartalga ir neto darba alga, ko izmaksā personāla locekļiem, kas ir pakāpes pirmajā līmenī. 3. Ekspatriācijas pabalsts nav mazāks par pamatalgu, ko saņem B3 pakāpes trešā līmeņa personāla locekļi. -------------------------------------------------- III PIELIKUMS BĒRNI UN CITI APGĀDĀJAMIE 1. Apgādībā esoši bērni a) Laulībā dzimis, juridiski atzīts ārlaulības vai adoptēts bērns, kas uzskatāms par personāla locekļa apgādājamo, ir bērns, kura pastāvīgu uzturēšanu un izglītību nodrošina šis personāla loceklis, un kurš pastāvīgi dzīvo kopā ar ģimeni, vai vietā, kur atrodas personāla loceklis, vai vietā, kur dzīvo otrs no vecākiem. b) Attiecīgajam personāla loceklim administratīvajai nodaļai jāiesniedz to dokumentu kopijas, kas likumīgi apliecina, ka bērns ir atkarīgs no viņa materiālā atbalsta. c) Bērns netiek uzskatīts par personāla locekļa apgādājamo: - viņam sasniedzot 26 gadu vecumu, - ja viņš pats pirms šī vecuma sasniegšanas saņem algu, ienākumus vai maksu, - ja personāla loceklis vai laulātais, kas aprūpē bērnu, saņem tāda paša rakstura pabalstu saskaņā ar viņa vai viņas valsts vai uzņēmējas valsts normatīvajiem aktiem. d) Administratīvajai nodaļai ir tiesības pieprasīt uzrādīt oficiālus vai notariāli apstiprinātus dokumentus, ko tā uzskata par vajadzīgiem, lai piešķirtu tiesības uz attiecīgajiem pabalstiem. 2. Citi apgādājamie a) Personu, kas nav apgādājams bērns, kā noteikts 1. punktā, var uzskatīt par personāla locekļa apgādājamo saskaņā ar šādiem nosacījumiem: - viņš ir viens no vecākiem vai cits tuvs ar asins vai laulības saitēm saistīts radinieks, - viņš pastāvīgi dzīvo kopā ar personāla locekli vai tā laulāto, vai tiek regulāri uzņemts iestādē, kas sniedz speciālistu medicīnisko aprūpi, - attiecīgajai personai nav pietiekamu līdzekļu sevis uzturēšanai. b) Attiecīgajam personāla loceklim jāsniedz administratīvajai nodaļai derīgus pierādījumus, ka persona ir atkarīga no viņa materiālā atbalsta. c) Administratīvajai nodaļai ir tiesības pieprasīt uzrādīt oficiālus vai notariāli apstiprinātus dokumentus, ko tā uzskata par vajadzīgiem, lai piešķirtu tiesības uz attiecīgajiem pabalstiem. -------------------------------------------------- IV PIELIKUMS APGĀDĀJAMIE INVALĪDI 1. Apgādājamo uzskata par invalīdu, ja to apliecina medicīnisks pierādījums, ka viņam ir nopietna un pastāvīga invaliditāte, kas rada nepieciešamību pēc īpašas aprūpes vai uzraudzības, ko nesniedz bez maksas, vai arī ir vajadzīga īpaša izglītība vai apmācība. 2. Direktors pieņem lēmumu izmaksāt pabalstu pēc konsultēšanās ar padomi, kas ir izveidota šim nolūkam, un kurā ir vismaz viens praktizējošs ārsts. Direktora lēmumā norāda laika posmu, par kuru jāmaksā pabalsts, ko vēlāk var pārskatīt. 3. Šo noteikumu piemērošanas kritērijs ir nopietns un nepārtraukts fizisku vai garīgu darbību traucējums. Tādējādi apgādājamās personas uzskatāmas par invalīdiem, ja tām ir: - nopietna vai hroniska centrālās vai veģetatīvās nervu sistēmas saslimšana, ko izraisījis jebkāds cēlonis, piemēram, smadzeņu slimības, miopātija un veģetatīvā paralīze, - nopietna balsta un kustību orgānu sistēmas saslimšana, - nopietna vienas vai vairāku jutekļu sistēmu saslimšana, - hroniska garīga slimība, kas padara darbnespējīgu. Iepriekšminētais saraksts nav uzskatāms par izsmeļošu. Tas sniegts tikai kā norāde un nav ņemams par pamatu, novērtējot invaliditātes vai darbnespējas pakāpi. 4. Pabalsta summa ir vienāda ar apgādājama bērna pabalsta summu un tam pieskaitāma. 5. Ja attiecīgais personāla loceklis vai viņa saime saņem līdzīgu pabalstu saskaņā ar valsts vai starptautisku sistēmu, pabalsta summa, ko maksā Centrs, ir summa, par kādu saskaņā ar šiem noteikumiem maksājamā summa pārsniedz summu, kas maksājama saskaņā ar valsts vai starptautisko sistēmu. -------------------------------------------------- V PIELIKUMS ĪRES MAKSAS PABALSTS 1. Pabalsta summa ir daļa no starpības starp faktiski samaksāto īri, izņemot 11. panta 5. punkta a) apakšpunktā minētās maksas, un summu, ko aprēķina šādi: a) 15 % no neto pamatalgas C un B pakāpes personāla locekļiem, līdz B.4 pakāpei, to ieskaitot; b) 20 % no neto pamatalgas B.5 un B.6 pakāpes personāla locekļiem; c) 22 % no neto pamatalgas A.1 un L.1 pakāpes personāla locekļiem. 2. Minētā daļa ir: a) 50 % neprecētiem personāla locekļiem un precētiem personāla locekļiem, kam nav apgādājamo; b) 55 % personāla locekļiem ar vienu apgādājamo; c) 60 % personāla locekļiem ar diviem vai vairāk apgādājamiem. 3. Pabalsts nepārsniedz: a) 10 % no attiecīgā C līdz B.4. pakāpes personāla locekļa neto pamatalgas; b) 15 % no B.5, B.6, A.1 un L.1 pakāpes personāla locekļa neto pamatalgas. Par neto pamatalgu uzskatāma pamatalga, kas norādīta ikgadējā tabulā, par ko vienojusies Padome, izņemot jebkādus citus atalgojuma pielikumus vai atvilkumus. -------------------------------------------------- VI PIELIKUMS CEĻA IZMAKSAS UN PĀRCELŠANĀS IZDEVUMI I IEDAĻA - Personāla locekļu un viņu ģimenes locekļu ceļa izmaksas, ceļojot starp pastāvīgo dzīvesvietu un bāzi 1. Personāla locekļi, kuru pastāvīgā dzīvesvieta ir vairāk kā 100 km no bāzes, ir tiesīgi saņemt atlīdzību par faktiskajām ceļa izmaksām, atbilstīgi šo noteikumu 22. panta noteikumiem: a) pieņemot iecelšanu amatā, par ceļošanu no pastāvīgās dzīvesvietas līdz viņu bāzei; b) pārceļoties no bāzes, kur viņi tika pieņemti darbā uz citu bāzi, kas atrodas vairāk kā 100 km attālumā; c) atstājot savu amatu: - vai lai ceļotu no viņu bāzes vietas uz viņu pastāvīgo dzīvesvietu, laikā, kad viņi vēl bija nodarbināti; - vai, lai ceļotu no viņu bāzes uz citu, nevis iepriekšminēto pastāvīgo dzīvesvietu, ar nosacījumu, ka atlīdzināmie izdevumi nav lielāki. 2. Ceļa izdevumu atlīdzināšanu, kas minēta 1. punktā, pilnībā vai daļēji atsaka šādos gadījumos: a) ja šīs tiesības netika piešķirtas, personāla loceklim uzsākot darbu; b) ja visus attiecīgos izdevumus vai daļu no tiem apmaksājusi valdība vai cita iestāde; c) ja, personāla loceklim atstājot amatu, brauciens nenotiek trīs mēnešu laikā no dienas, kad personāla loceklis beidz pildīt pienākumus, vai ja administratīvā nodaļa nav saņēmusi atlīdzinājuma pieteikumu 30 dienu laikā kopš brauciena; d) personāla loceklim beidzot pildīt pienākumus, ja attiecīgā persona atteikusies no amata, pirms Centrā nostrādāti divpadsmit mēneši. 3. Personāla locekļi, kas atbilst 1. un 2. punktā uzskaitītiem nosacījumiem, un kas saņem apgādnieka pabalstu, ir arī tiesīgi uz: a) viņu laulāto un apgādājamo faktisko ceļa izmaksu atlīdzināšanu, kad viņi pievienojas personāla loceklim viņa bāzes vietā; b) viņu laulāto un apgādājamo faktisko ceļa izmaksu atlīdzināšanu, kad viņi pārceļas no vienas bāzes uz citu bāzi, kas atrodas vairāk kā 100 km attālumā, ja pārcelšanās termiņš nav norādīts, bet tas pārsniedz divus mēnešus; c) viņu laulāto un apgādājamo faktisko ceļojuma izmaksu atlīdzināšanu, kad viņi pārtrauc pildīt savus pienākumus, izņemot gadījumu, kad atlīdzību var atteikt, ja personāla loceklis atkāpjas no amata pirms viņš ir nostrādājis Centrā divpadsmit mēnešus. 4. Uzskatāms, ka laulātiem un apgādājamiem [1] ir tāda pati pakāpe kā attiecīgajam personāla loceklim. II IEDAĻA - Pārcelšanās izdevumi 1. Personāla locekļi, kuru pastāvīgā dzīvesvieta ir vairāk kā 100 km attālumā no bāzes, ir tiesīgi saņemt faktisko izdevumu kompensāciju par personisko mantu pārvešanu šādos gadījumos: a) stājoties amatā; b) uz nenoteiktu laiku, kas pārsniedz divus mēnešus, pārceļoties no vienas darba vietas uz citu darba vietu, kas atrodas vairāk nekā 100 km attālumā; c) atstājot Centru, tomēr kompensāciju var atteikt, ja personāla loceklis atsakās no amata, pirms Centrā nostrādāti divpadsmit mēneši. 2. Kompensāciju par izdevumiem, kas radušies, pārvadājot personiskās lietošanas priekšmetus, ieskaitot iesaiņošanu, piešķir ar šādiem ierobežojumiem: a) personāla locekļiem, kas ir tiesīgi saņemt apgādnieka pabalstu: 6000 kg | vai 40 m 3 | Papildus 750 kg vai 5m 3 uz vienu bērnu, kas dzīvo kopā ar personāla locekli. b) personāla locekļiem, kas nav tiesīgi saņemt apgādnieka pabalstu: 4000 kg | vai 27 m 3 | Lai saskaņā ar šīs nodaļas noteikumiem saņemtu izdevumu kompensāciju, personāla loceklim jāiesniedz Personāla un administrācijas vadītājam iepriekšējai apstiprināšanai vismaz divas pārcelšanās izdevumu tāmes no dažādām sabiedrībām, kopā ar viņu mājsaimniecības priekšmetu inventāra sarakstu [2]. Kompensāciju piešķir, ņemot vērā tiesību ierobežojumus un pamatojoties uz zemāko tāmi. 3. Personāla locekļi var pieprasīt kompensāciju saskaņā ar šo iedaļu tikai tādā gadījumā, ja attiecīgos izdevumus neatlīdzina valdība vai cita iestāde. [1] Vai apgādājamo nozīmē, kas aprakstīti IV pielikuma noteikumos. [2] Abām tāmēm jāattiecas uz to pašu svaru (vai tilpumu), kas transportēts tajā pašā attālumā. -------------------------------------------------- VII PIELIKUMS KOMANDĒJUMA IZMAKSAS Personāla locekļiem, kas dodas oficiālā Centra komandējumā, ir tiesības uz visu ceļa izdevumu kompensāciju un uz dienas naudu, lai segtu uzturēšanos, atrodoties ārpus darba vietas, saskaņā ar šo noteikumu 18. pantu. I iedaļa - Transportlīdzeklis Personāla locekļi dodas komandējumos, izmantojot visekonomiskākos transportlīdzekļus, izņemot šajā iedaļā paredzētos izņēmumus [1]. Par normālu transporta veidu uzskata lidmašīnas un dzelzceļu. Tomēr direktors var atļaut personāla locekļiem komandējumos izmantot personisko vai dienesta automašīnu, īpaši gadījumos, ja ārsts apliecina, ka viņi medicīnisku iemeslu dēļ nevar ceļot ar lidmašīnu, un brauciens ar vilcienu nav iespējams, vai arī ir pārāk ilgs vai pārāk dārgs. Ja personāla loceklis, kas dodas oficiālā komandējumā, izvēlas un viņam ir atļauts ceļot, izmantojot citus, nevis pieejamos visekonomiskākos transporta līdzekļus, piemēro šādus noteikumus: - viņam ir tiesības uz brauciena izmaksu kompensāciju, izmantojot visekonomiskāko transporta līdzekli, - viņam ir tiesības uz komandējuma dienas naudu tikai par to laiku, ko viņš būtu patērējis, ja braucienā būtu izmantojis visekonomiskāko transporta līdzekli, - šādā braucienā izmantoto darba laiku, kas pārsniedz laiku, ko viņš būtu izmantojis, ja ceļotu ar visekonomiskāko pieejamo transporta līdzekli, atskaitīs no viņa ikgadējā atvaļinājuma. 1. Brauciens ar lidmašīnu Visi braucieni ir "ekonomiskajā" vai līdzvērtīgā klasē, ja vien direktors nav atļāvis citādi. 2. Ceļošana ar vilcienu a) tiesības ceļot pirmajā klasē ir personāla locekļiem ar A4, L4 un augstākām pakāpēm; b) pārējie personāla locekļi ceļo otrā klasē; c) ceļojot ar vilcienu, ja brauciens pa nakti ilgst vismaz sešas stundas, personāla loceklim ir tiesības saņemt izdevumu atlīdzību par guļvietu, bet ne par guļamvagona kupeju; ja tiek izmantotas guļamvagona kupejas, personāla locekļi ir tiesīgi saņemt izdevumu atlīdzību par 1. un 2. klases guļvietām, atkarībā no viņu pakāpes; d) direktors var atļaut zemākas pakāpes personāla locekļiem ceļot kopā ar augstākas pakāpes personāla locekļiem, ja tas sekmē dienesta komandējuma darījumus; šādos gadījumos atlīdzība ir pēc augstākās likmes. 3. Braucieni ar autotransportu - personisko automašīnu izmantošana a) Personāla locekļiem Centra interesēs var atļaut ceļot, izmantojot personisko automašīnu. Šādos gadījumos viņam ir tiesības uz ceļanaudu par kilometru, ko aprēķina, pamatojoties uz ātrāko parasto maršrutu. Ceļanaudu aprēķina, pamatojoties uz likmi, ko piemēro valstī, kurā atrodas Centrs, neņemot vērā valsti vai valstis, kurās notiek brauciens. Izmantotās likmes izsludina administratīvajos noteikumos [2]. b) Ja attiecīgajam personāla loceklim ir atļauts vest citus Centra locekļus, viņam izmaksā piemaksu par nobraukto attālumu, kas vienāda ar 10 % no attāluma atlīdzības katram pasažierim [3]; ja maršruts ietver īpašas maksas (piemēram, maksu par ceļu lietošanu, automašīnas transportu ar kuģi vai prāmi automašīnu pārvadāšanai), šīs maksas atlīdzina, uzrādot attaisnojošas kvītis, izņemot jebkādus izdevumus, kas saistīti ar braucienu ar lidmašīnu. c) Personāla locekļiem, kas izmanto personiskās automašīnas, pirms tam jāpierāda, ka viņiem ir apdrošināšanas polise, kas sedz riskus trešām personām, īpaši riskus pasažieriem. d) Ja noticis negadījums, Centrs neatlīdzina nekādu kaitējumu īpašumam. II iedaļa - Komandējuma dienas nauda personāla locekļiem, kas ceļo dienesta uzdevumā 1. Personāla loceklis, kas ceļo dienesta uzdevumā, ir tiesīgs saņemt komandējuma dienas naudu saskaņā ar likmēm, kuras katru gadu nosaka padome. Tomēr direktors var atļaut: a) īpašas likmes valstīm, kur dzīves dārdzība ir augstāka vai zemāka nekā parastās likmes; b) komandējuma dienas naudas izmaksāšanu pēc augstākas likmes nekā tā likme, kādu personāla loceklis parasti būtu tiesīgs saņemt, ja tas veicina komandējuma darījumus; c) izmaksāt pabalstu, ja komandējuma laikā jāpiešķir slimības atvaļinājums, izņemot gadījumu, ja personāla loceklis ir komandējumā viņa pastāvīgā dzīves vietā. 2. Komandējuma dienas naudu aprēķina šādi: a) personāla loceklis ir tiesīgs saņemt vienas dienas komandējuma dienas naudu par katru komandējuma 24 stundu laika periodu [4]; b) komandējuma dienas naudu nemaksā par laika periodu, kas ir mazāks par 4 stundām; c) ja komandējuma laika periods ir 4 stundas un vairāk, bet mazāk kā 8 stundas, personāla loceklis ir tiesīgs saņemt vienu ceturto daļu no dienas naudas. Viņam tāpat ir tiesības saņemt vienu ceturto daļu no dienas naudas attiecībā uz jebkādu 4 vai vairāk stundu laika periodu, bet mazāk kā 8 stundas, pārsniedzot jebkuru 24 stundu laika periodu; c) ja komandējuma laika periods ir 8 stundas un vairāk, bez izmitināšanas viesnīcā, personāla loceklis ir tiesīgs saņemt vienu pusi no dienas naudas. Viņam tāpat ir tiesības saņemt vienu pusi no dienas naudas par jebkādu 8 vai vairāk stundu laika periodu, bet mazāk kā 24 stundas, pārsniedzot jebkuru 24 stundu laika periodu; e) ja komandējumā ir paredzēta izmitināšana viesnīcā, attiecīgajam personāla loceklim var izmaksāt pilnu dienas naudu; f) faktiskajam ceļojuma laikam pievieno nosacīto laika posmu, lai aprēķinātu komandējuma dienas naudu, kurā ietverts laiks, kas nepieciešams, lai ceļotu uz galveno staciju vai lidostu. Šis laika posms ir šāds: - divas stundas braucieniem ar vilcienu, - trīs stundas ceļojot ar lidmašīnu. 3. Komandējuma dienas naudas samazināšana Komandējuma naudu samazina: a) ja ceļojumā iekļautas ēdienreizes vai naktsguļa: par 15 % par katru ēdienreizi un par 50 % par naktsguļu, kas paredzēta braukšanas maksā; b) par trīs desmitdaļām, ja personāla loceklis brauc ar prāmi pa nakti, ja ceļojot ar vilcienu vai lidmašīnu ir guļvieta vai kupeja, par ceļojumā ietverto laika posmu; c) par trīs desmitdaļām, ja personāla loceklis ceļo, lai veiktu dienesta pienākumu pilsētā, kas ir viņa oficiālās mājas, un viņa ģimene vēl tur dzīvo; d) par trīs desmitdaļām, ja izmitināšanu nodrošina ārējā iestāde. 4. Papildinājumi attiecībā uz komandējuma dienas naudu Komandējuma nauda sedz visus izdevumus, kas rodas personāla loceklim ceļojot dienesta uzdevumā, izņemot izdevumus, kuri uzskaitīti turpmāk, par tiem var pieprasīt papildus atlīdzību: a) maksas par vīzu un līdzīgas izmaksas, kas radušās tieši ceļojot, lai veiktu dienesta pienākumus; b) bagāža, par kuru jāpiemaksā, ko īpaši ir atļāvis direktors; c) pasta, telegrāfa un tālsarunu izmaksas, ja tās radušās oficiāliem mērķiem; d) uzņemšanas izdevumi, kas personāla locekļiem radušies saskaņā ar nosacījumiem, ko noteicis direktors; e) braukšanas maksa taksometros, ja direktors ir iepriekš to apstiprinājis, un tiek sniegti pierādījumi par izdevumiem. Ja konkrētos apstākļos izmitināšanas izdevumi pārsniedz 60 % no komandējuma dienas naudas, Centrs var daļēji vai pilnībā atmaksāt pārsniegto summu, kad tiek uzrādītas maksājumu kvītis un pietiekami pierādījumi, ka no šiem izdevumiem nevarēja izvairīties. Šī kompensācija nevar pārsniegt 30 % no komandējuma dienas naudas. [1] Šos nosacījumus pēc direktora lēmuma var attiecināt arī uz pagaidu darbiniekiem. [2] Kopējā izmaksātā summa nedrīkst pārsniegt summu, kas Centram būtu jāmaksā citādi. [3] Šādos gadījumos "pasažieriem" nav tiesību uz ceļa izmaksu atlīdzinājumu. [4] Šos laika posmus aprēķina ņemot vērā aizbraukšanas dienu un laiku, kad personāla loceklis atstāj Centru vai mājas, līdz dienai un laikam, kad personāla loceklis atgriežas Centrā vai mājās. Ja pirms komandējuma personāla loceklis ir atvaļinājumā, tad diena un laiks, ko ņem vērā ir tad, kad sākas komandējums, un ja personāla loceklim ir atvaļinājums pēc komandējuma, tad diena un laiks ir tas, kad beidzas komandējums. -------------------------------------------------- VIII PIELIKUMS SLIMĪBAS ATVAĻINĀJUMS, DZEMDĪBU ATVAĻINĀJUMS UN CITI ĪPAŠI ATVAĻINĀJUMI 1. Prombūtne veselības apsvērumu dēļ un slimības atvaļinājums a) Personāla locekļiem, kas slimības vai negadījuma dēļ atrodas prombūtnē vairāk nekā trīs dienas pēc kārtas, trīs dienu laikā kopš darba pārtraukšanas jāuzrāda darbnespējas lapa. b) Prombūtne slimības vai negadījuma dēļ, kas ilgst ne vairāk kā trīs dienas un par ko neiesniedz darbnespējas lapu, ja tā pārsniedz deviņas darba dienas vienā kalendārā gadā, paredz atbilstīgi samazināt ikgadējo atvaļinājumu, kas pienākas attiecīgajam personāla loceklim, vai, ja viņš jau izmantojis visu ikgadējo atvaļinājumu, atbilstīgi samazināt viņa atalgojumu. c) Personāla locekļiem, kas atrodas prombūtnē slimības vai negadījuma dēļ, uzrādot darbnespējas lapu, ir tiesības uz slimības atvaļinājumu ar pilnu darba samaksu un pabalstiem, kas nepārsniedz trīspadsmit nedēļas pēc kārtas. d) Nepārtrauktu prombūtni slimības vai negadījuma dēļ, kas pārsniedz trīspadsmit nedēļas pēc kārtas, direktors var uzskatīt par pamatu līguma izbeigšanai. e) Biežus īslaicīgus slimības periodus direktors var uzskatīt par pamatu līguma izbeigšanai. f) Centra direktors var jebkurā laikā pieprasīt, lai attiecīgais personāla loceklis iziet medicīnisko apskati. 2. Infekcijas slimības, vakcinācija un nelaimes gadījumi a) Jebkurš personāla loceklis, kas saslimis ar infekcijas slimību, nedrīkst ierasties darba vietā un viņam par šiem apstākļiem nekavējoties jāziņo Administrācijas un personāla vadītājam. Ja ir ziņas par infekcijas slimību personāla locekļa ģimenē vai tuvu draugu vidū, personāla loceklim nekavējoties jāinformē Administrācijas un personāla vadītājs un jāpakļaujas veselības aizsardzības pasākumiem, ko šis ierēdnis var noteikt. Visiem personāla locekļiem, kas bijuši saskarē ar personu, kas slimo ar infekcijas slimību, kā dēļ viņiem nācās neierasties darba vietā, ir tiesības uz visiem ienākumiem; šo prombūtni neatskaita ne no viņu slimības atvaļinājuma, ne ikgadējā atvaļinājuma. b) Personāla locekļiem jāpiekrīt visām profilaktiskām vakcinācijām vai potēšanām, kas var būt vajadzīgas. c) Par visiem negadījumiem, kas ar personāla locekļiem notikuši Centrā vai ārpus tā, lai cik nenozīmīgi tie šķistu, kā arī par liecinieku vārdiem un adresēm, personāla loceklim nekavējoties jāinformē Administrācijas un personāla vadītājs. 3. Īpašs atvaļinājums, laulību atvaļinājums un dzemdību atvaļinājums a) Izņēmuma gadījumos vai nopietnu ģimenes apstākļu dēļ Centra direktors var piešķirt īpašo atvaļinājumu, kas ir pilnīgi vai daļēji apmaksāts un nav garāks par astoņām darba dienām gadā. b) Īpašo sešu dienu atvaļinājumu ar pilnu samaksu piešķir personāla locekļa laulību gadījumā. c) Uzrādot atbilstošu medicīnisku izziņu personāla locekļiem piešķir dzemdību atvaļinājumu, kas ir pilnībā apmaksāts un nav ieskaitīts slimības vai ikgadējā atvaļinājumā. Dzemdību atvaļinājums ir sešpadsmit nedēļas, tas sākas sešas nedēļas pirms gaidāmā bērna piedzimšanas datuma. Ja bērns piedzimst pēc paredzamā datuma, tad atvaļinājums tiek pagarināts tā, lai tā termiņš beigtos desmit nedēļas pēc bērna piedzimšanas. -------------------------------------------------- IX PIELIKUMS DISCIPLINĀRO PADOMJU SASTĀVS UN PROCEDŪRAS 1. Disciplinārās padomes sastāvs Disciplinārā padomē ietilpst: a) A vai L pakāpes personāla loceklis, ko izvirza direktors, kas nav Personāla un Administratīvās daļas vadītājs vai persona, kam attiecīgais personāla loceklis ir atbildīgs, piemēram, priekšsēdētājs; b) personāla loceklis, ko izvirza direktors; c) tādas pašas pakāpes personāla loceklis, kā attiecīgais personāla loceklis, un ko attiecīgais personāla loceklis izvirza; d) Administrācijas un personāla vadītājs, kas darbojas kā juriskonsults, bez balsstiesībām. 2. Procedūra a) Disciplinārā padome ņem vērā visus dokumentus, kas ir svarīgi lietas izskatīšanai. Tā uzklausa ieinteresētās personas, ja viņš to pieprasa. Ieinteresētai personai var palīdzēt personāla loceklis, vai to var pārstāvēt personāla loceklis. Disciplinārā padome arī uzklausa jebkādu personu, ko tā uzskata par vēlamu uzaicināt. b) Disciplinārās padomes sanāksmes ir slēgtas. Tās locekļi neizpauž informāciju, ko tie uzzinājuši procesa laikā, nedz arī ar procesu saistītas ziņas. c) Disciplinārā padome iesniedz argumentētu atzinumu direktoram. Atzinumā ietver ieteikumu par to, vai sankcija ir lietderīga, un ja tā, kādai jābūt tās bardzībai. -------------------------------------------------- X PIELIKUMS APELĀCIJU PADOME A. Kompetence Apelāciju Padome ir pilnvarota izšķirt domstarpības, kas radušās, pārkāpjot šos noteikumus vai 7. pantā paredzētos līgumus. Šajā sakarā tās kompetencē ir apelācijas, ko esošie vai bijušie personāla locekļi vai viņu mantinieki un tiesību pēcteči iesnieguši par direktora lēmumu. B. Sastāvs un statuss a) Apelācijas padomē ietilpst priekšsēdētājs un divi locekļi. Viņus var aizstāt pārstāvji. Priekšsēdētājam vai vienam no locekļiem un vienam no viņu pārstāvim jābūt ar jurista kvalifikāciju. b) Priekšsēdētāju, viņa pārstāvi, locekļus un viņu pārstāvjus ieceļ Centra Padome uz diviem gadiem, un viņi nav Centra personāla locekļi. Ja kāds no viņiem nevar pildīt pienākumus, uz atlikušo termiņu ieceļ jaunu locekli. c) Apelāciju padomes sanāksmes ir spēkā tikai tad, ja tajās piedalās priekšsēdētājs vai viņa pārstāvis un divi locekļi vai viņu pārstāvji. d) Padomes locekļi, pildot savus pienākumus, ir pilnīgi neatkarīgi. e) Priekšsēdētāja, locekļu un pārstāvju atalgojumu nosaka Centra Padome. f) Apelāciju padome apstiprina savu reglamentu saskaņā ar šī pielikuma noteikumiem. C. Padomes Sekretariāts a) Direktors ieceļ padomes sekretāru, viņš ir arī Centra personāla loceklis. b) Pildot savus pienākumus, padomes sekretārs darbojas kā protokolētājs un pakļaujas tikai padomei. D. Apelācijas a) Padome iesniegtās apelācijas pieņem tikai tad, ja apelācijas iesniedzējam nav izdevies iegūt apmierinošu rezultātu, izmantojot apelāciju administratīvā kārtā, ko iesniedz direktoram. b) Apelācijas iesniedzējam ir divdesmit dienas kopš paziņojuma saņemšanas par lēmumu, par ko iesniegta sūdzība, vai kopš dienas, kad tika noraidīti starpnieka secinājumi, kuru laikā iesniegt rakstisku lūgumu Apelāciju padomei par šī lēmuma atcelšanu vai grozīšanu. Šo lūgumu adresē Centra Administrācijas un personāla vadītājam, kas apstiprina lūguma saņemšanu un uzsāk Padomes sasaukšanas procedūru. c) Apelācijas jāiesniedz Apelāciju padomes sekretariātam divu mēnešu laikā kopš dienas, kad saņemts paziņojums par lēmumu, par ko iesniegta sūdzība. Tomēr izņēmuma gadījumos, īpaši, saistībā ar pensijām, Apelāciju padome var pieņemt apelācijas, kad iesniegtas viena gada laikā kopš dienas, kad saņemts paziņojums par lēmumu, par ko iesniegta sūdzība. d) Apelācijas jānoformē rakstiski; tajās izklāsta visus apelācijas motīvus, ko izvirzījis apelācijas iesniedzējs, kā arī tām pievieno visus dokumentālos pierādījumus. e) Apelācijas neaptur to lēmumu īstenošanu, par ko iesniegta sūdzība. E. Iepriekšēja procedūra a) Apelācijas nekavējoties nosūta direktoram, kurš savus komentārus izsaka rakstiski. Šo komentāru kopiju viena mēneša laikā kopš apelācijas iesniegšanas dienas nosūta Padomes sekretāram un apelācijas iesniedzējam, kas divdesmit dienu laikā var sniegt rakstisku atbildi, kuru Padomes sekretārs nekavējoties nosūta direktoram. b) Apelācijas, memorandus un dokumentāros pierādījumus, direktora komentārus un apelācijas iesniedzēja atbildi, ja tāda ir, Padomes sekretariāts nosūta tās locekļiem trīs mēnešu laikā kopš apelācijas iesniegšanas un vismaz piecpadsmit dienas pirms tās sanāksmes dienas, kurā to paredzēts izskatīt. F. Padomes sasaukšana Apelāciju padomes sēdes sasauc tās priekšsēdētājs. Principā tā iesniegtās apelācijas izskata četru mēnešu laikā kopš to iesniegšanas dienas. G. Padomes sanāksmes a) Apelāciju padomes sanāksmes ir slēgtas (ja vien Padome nelemj citādi). Padome apspriežas slepeni. b) Direktors vai viņa pārstāvis un apelācijas iesniedzējs piedalās procesā un var sniegt mutiskus paziņojumus, lai pierādītu viņu memorandiem pievienotos pamatojumus. c) Padome var pieprasīt uzrādīt jebkādu dokumentu, ko tā uzskata par vajadzīgu, lai izskatītu apelāciju. Uzrādītos dokumentus jānosūta arī direktoram un apelācijas iesniedzējam. d) Padome uzklausa puses un lieciniekus, kuru liecības var būt lietderīgas procesā. Jebkuram personāla loceklim, kas uzaicināts kā liecinieks, jāierodas Padomē un viņš nedrīkst atteikties sniegt prasīto informāciju. e) Personas, kas piedalās Padomes sanāksmē, nekādā gadījumā neizpauž faktus, kas tām kļuvuši zināmi, nedz procesa laikā izteiktos atzinumus. H. Padomes lēmumi a) Ārkārtas apstākļos Padome var izdot pagaidu rīkojumu, ar ko pasākumu, par ko iesniegta sūdzība, aptur līdz galīgā lēmuma pieņemšanai saskaņā ar turpmākiem pantiem. b) Lēmumus pieņem ar balsu vairākumu. Tos pieņem rakstveidā un tajos jāizklāsta pamatojumi, uz ko tie balstīti. Par tiem nevar iesniegt apelāciju un abas puses tos piemēro vienas pilnas diennakts laikā kopš to paziņošanas. c) Tomēr Padomei var pieprasīt labot pārrakstīšanās vai nejaušu kļūdu pieņemtajā lēmumā. Pieprasījumus par labojumiem jāiesniedz sešu mēnešu laikā kopš dienas, kad kļūda tikusi pamanīta. --------------------------------------------------